ai4bharat/Pralekha huggingface dataset:
सूचना और प्रसारण मंत्रालय
भारत आयें, अपनी फिल्मों की शूटिंग करें : कान्स में केंद्रीय राज्य मंत्री डॉ. एल. मुरुगन
केंद्रीय सूचना और प्रसारण राज्य मंत्री डॉ. एल. मुरुगन ने आज कान्स फिल्म समारोह के इंडिया पवेलियन में आयोजित एक गोलमेज सम्मेलन में भाग लिया। इस अवसर पर डॉ. मुरुगन ने कहा कि भारत हर साल सबसे अधिक फिल्में बनाता है, जो 20 से अधिक भाषाओं में होतीं हैं। उन्होंने एक अरब से अधिक फिल्म देखने वालों के बाजार के रूप में भारत के महत्व पर भी प्रकाश डाला। सरकार की उपलब्धियों के बारे में उन्होंने कहा कि जब से प्रधानमंत्री श्री नरेन्द्र मोदी के नेतृत्व वाली सरकार 2014 में सत्ता में आई है, फिल्म उद्योग के लाभ के लिए विभिन्न पहलें की गई हैं।
सरकार द्वारा स्टार्टअप्स को दिए गए प्रोत्साहन का विशेष रूप से उल्लेख करते हुए, उन्होंने कहा कि फिल्म निर्माण के क्षेत्र से प्रतिभाशाली भारतीय स्टार्टअप को अंतरराष्ट्रीय दर्शकों तक पहुंचने में मदद करने के लिए सरकार द्वारा इन कंपनियों को कान्स में भाग लेने का मौका दिया गया है।
डॉ. मुरुगन ने विदेशी फिल्म निर्माताओं के साथ सह-निर्माण में बनने वाली फिल्मों को सरकार द्वारा दिए जा रहे विभिन्न प्रोत्साहनों के बारे में भी बताया और भारत में विदेशी फिल्मों की शूटिंग के लिए दिए जा रहे प्रोत्साहनों की भी चर्चा की। देश में कहानी कहने की परंपरा, रामायण और महाभारत जैसे महाकाव्यों की विरासत के साथ है, जिसे भारत अब आगे बढ़ाने का लक्ष्य बना रहा है। उन्होंने कहा, "फिल्म सुविधा कार्यालय जैसी पहल विभिन्न अनुमतियां प्राप्त करने की प्रक्रिया को एकल खिड़की के तहत निर्बाध रूप से सक्षम बना रही हैं।"
डॉ. मुरुगन ने दर्शकों को बताया कि भाषा अब कोई बाधा नहीं रही और भारत की क्षेत्रीय फिल्में अब वैश्विक ध्यान आकर्षित कर रही हैं।
मंत्री ने सभी प्रतिभागियों को "भारत आने और शूटिंग करने" तथा भारत के विभिन्न फिल्म समारोहों में भाग लेने के लिए आमंत्रित किया।
डॉ. एल मुरुगन के साथ, गोलमेज बैठक में निम्नलिखित ने भाग लिया:
- सेल्वागिया वेलो, निदेशक, रिवर टू रिवर फिल्म फेस्टिवल, फ्लोरेंस, इटली
- कॉलिन बरोज़, फ़िल्म निर्माता और निर्देशक, स्पेशल ट्रीट्स प्रोडक्शंस, यू.के.
- मिकेल स्वेन्सून, फिल्म आयुक्त, दक्षिणी स्वीडन फिल्म आयोग
- एमी जानसन, प्रोजेक्ट मैनेजर, थीमैटिक कम्युनिकेशन यूनिट, स्वीडन संचार विभाग
- मैरी लिजा डिनो, फिल्म आयुक्त, फिलीपींस
- सुश्री जूडी ग्लैडस्टोन, कार्यकारी और कला संस्थापक, ऐजलेस इंटरनेशनल फिल्म फेस्टिवल, यूएसए
- स्टीफन ओटेनब्रुच, निदेशक, इंडो जर्मन फिल्म्स
- कैरी साहनी, निदेशक, लंदन भारतीय फिल्म महोत्सव
रक्षा मंत्रालय
भारत, फ्रांस और यूएई ने पहला समुद्री साझेदारी अभ्यास पूरा किया
भारत, फ्रांस और यूएई के त्रिपक्षीय सहयोग ने 07-08 जून 2023 तक तीन नौसेनाओं के बीच पहले त्रिपक्षीय समुद्री साझेदारी अभ्यास के सफल समापन के साथ इतिहास में एक और महत्वपूर्ण पड़ाव हासिल किया है
अभ्यास के पहले संस्करण के दौरान, समुद्र में संचालन की एक विस्तृत श्रृंखला जैसे सामरिक फायरिंग और मिसाइल अभ्यास, क्लोज क्वार्टर अभ्यास, फ्रेंच राफेल के साथ उन्नत वायु रक्षा अभ्यास और यूएई डैश 8 एमपीए, हेलीकाप्टर क्रॉस-लैंडिंग संचालन, समुद्र भाग लेने वाली इकाइयों द्वारा पुनःपूर्ति अभ्यास आयोजित किया गया।
इस अभ्यास में कर्मियों का क्रॉस-इम्बार्केशन भी देखा गया जिससे सर्वोत्तम प्रथाओं के आदान-प्रदान की सुविधा मिली।
इस अभ्यास ने नौसेनाओं के बीच समुद्री संबंधों को और मजबूत किया है और समुद्री वातावरण में पारंपरिक और गैर-पारंपरिक खतरों को दूर करने के लिए अंतर-क्षमता को बढ़ाया है जिससे इस क्षेत्र में व्यापारिक व्यापार की सुरक्षा और खुले समुद्र में नेविगेशन की स्वतंत्रता सुनिश्चित हुई है।
पेयजल एवं स्वच्छता मंत्रालय
उमा भारती ने कुंभ में स्वच्छता प्रबंधों की समीक्षा की, स्वच्छाग्राही सम्मेलन को संबोधित किया
(केन्द्रीय पेयजल एवं स्वच्छता मंत्री सुश्री उमा भारती ने प्रयागराज में जारी कुंभ मेले में बेहतर स्वच्छता और स्वच्छ भारत के बारे में जागरूकता फैलाने की दिशा में उठाए गए कदमों की समीक्षा की। मेले में स्वच्छता सुनिश्चित करने के लिए उत्तर प्रदेश के विभिन्न जिलों के 1500 स्वच्छाग्राहियों को तैनात किया गया है। स्वच्छाग्राहियों को शौचालयों की साफ-सफाई के काम पर नजर रखने और जागरूकता फैलाने का जिम्मा सौंपा गया है। निगरानी का काम आईसीटी एप के माध्यम से किया जाएगा, जिसमें स्वच्छता की स्थिति रिकॉर्ड की जाएगी। सुश्री भारती ने 50 स्वच्छाग्राहियों को स्वच्छता किट वितरित की और ‘स्वच्छ ग्राम’ की अवधारणा पर आधारित एक प्रदर्शनी का भी उद्घाटन किया।
सुश्री उमा भारती ने मेले में विशेष रूप से आयोजित किए गए स्वच्छाग्राही सम्मेलन को संबोधित किया तथा कुंभ मेले को साफ-सुथरा और सुरक्षित बनाने की दिशा में मेला और जिला प्रशासन द्वारा किए गए प्रयासों की सराहना की। उन्होंने पिछले दो वर्षों में उत्तर प्रदेश में स्वच्छता कवरेज 48 प्रतिशत से बढ़ाकर 100 प्रतिशत किए जाने तथा राज्य द्वारा अब खुले में शौच से मुक्ति  पर ध्यान केन्द्रित किए जाने के लिए राज्य सरकार की सराहना की। उन्होंने स्वच्छता के कार्य में महिलाओं के योगदान की भी प्रशंसा की। उन्होंने स्वच्छ भारत मिशन  को सफल बनाने के लिए स्वच्छाग्राहियों द्वारा जमीनी स्तर पर किए गए शानदार कार्यों की भी सराहना की।
इस अवसर पर उत्तर प्रदेश के उप मुख्यमंत्री श्री केशव प्रसाद मौर्य भी सुश्री भारती के साथ मौजूद थे। उन्होंने स्वच्छाग्राहियों द्वारा किए गए कार्यों की सराहना करते हुए कहा कि स्वच्छता और साफ-सफाई सभी का सरोकार होना चाहिए।
उत्तर प्रदेश के शहरी विकास कैबिनेट मंत्री श्री सुरेश खन्ना ने भी मेले को स्वच्छ मेला बनाने के लिए स्वच्छाग्राहियों द्वारा किए गए प्रयासों की सराहना की।
इस साल कुंभ मेले में 1.22 लाख सार्वजनिक शौचालय बनाए गए हैं और 20,000 कूड़ेदान रखवाए गए हैं।
रक्षा मंत्रालय
भारतीय नौसेना और बांग्लादेश की नौसेना का द्विपक्षीय नौसैनिक अभ्यास बोंगोसागर शुरू
भारतीय नौसेना  और बांग्लादेश की नौसेना  के बीच द्विपक्षीय नौसैनिक अभ्यास 'बोंगोसागर' का तीसरा संस्करण 24 मई 2022 को बांग्लादेश के पोर्ट मोंगला में शुरू हुआ। इस अभ्यास का हार्बर चरण 24 से 25 मई तक निर्धारित है, जिसके बाद 26 से 27 मई तक बंगाल की उत्तरी खाड़ी में एक समुद्री चरण आयोजित होगा।
बोंगोसागर अभ्यास का उद्देश्य दोनों देशों की नौसेनाओं के बीच समुद्री अभ्यासों और जंगी कार्रवाई के व्यापक स्पेक्ट्रम में संचालन के माध्यम से उच्च स्तर की पारस्परिकता तथा संयुक्त परिचालन कौशल को विकसित करना है।
भारतीय नौसेना का पोत कोरा, एक स्वदेश निर्मित गाइडेड मिसाइल कार्वेट और एक स्वदेश निर्मित अपतटीय गश्ती पोत सुमेधा इस अभ्यास में भाग ले रहे हैं। बांग्लादेश की नौसेना का प्रतिनिधित्व बीएनएस अबू उबैदाह और अली हैदर कर रहे हैं, ये दोनों ही गाइडेड मिसाइल फ्रिगेट हैं।
बोंगोसागर एक्सरसाइज के बंदरगाह चरण के दौरान समुद्र में अभ्यास के संचालन पर सामरिक स्तर की योजना चर्चा के अलावा पेशेवर और सामूहिक बातचीत तथा मैत्रीपूर्ण खेल गतिविधियां शामिल हैं। अभ्यास का समुद्री चरण दोनों नौसेनाओं के जहाजों को गहन सतही युद्ध अभ्यास, हथियारों का इस्तेमाल, फायरिंग अभ्यास, नाविक योजना विकास और सामरिक परिदृश्य में समन्वित हवाई संचालन में भाग लेने की सुविधा प्रदान करेगा।
सूचना और प्रसारण मंत्रालय
श्री अपूर्व चंद्र ने सूचना एवं प्रसारण मंत्रालय के सचिव का पदभार ग्रहण किया
श्री अपूर्व चंद्र, आईएएस  ने आज सूचना एवं प्रसारण मंत्रालय में सचिव का पदभार ग्रहण किया। श्री चंद्र ने आईआईटी दिल्ली से सिविल इंजीनियरिंग में स्नातक और संरचना  इंजीनियरिंग में स्नातकोत्तर की डिग्री प्राप्त की है।
इस नियुक्ति से पहले श्री अपूर्व चंद्र 01 अक्टूबर, 2020 से श्रम और रोजगार मंत्रालय में सचिव के रूप में कार्य कर चुके हैं, जिन्हें सितंबर, 2020 में संसद द्वारा पारित श्रम संहिताओं को शीघ्रता से लागू करने की जिम्मेदारी दी गयी थी। उनके मार्गदर्शन में सभी हितधारकों के साथ व्यापक विचार-विमर्श के बाद चारों श्रम संहिताओं के लिए नियम बनाए गए थे। 23,000 करोड़ रुपये के बजट के साथ औपचारिक क्षेत्र में 78.5 लाख श्रमिकों को रोजगार के अवसर प्रदान करने के लिए आत्मनिर्भर भारत रोजगार योजना शुरू की गई है।
श्री अपूर्व चंद्र ने 01 दिसम्बर, 2017 से रक्षा मंत्रालय में महानिदेशक  के रूप में भी कार्य किया है। उन्हें अधिग्रहण प्रक्रिया में तेजी लाकर भारतीय सशस्त्र बलों को मजबूत करने का कार्यभार सौंपा गया था। उनकी कार्य-अवधि के दौरान एस-400 मिसाइल प्रणाली, मल्टी रोल हेलीकॉप्टर, असॉल्ट राइफल्स, नेवल शिप, टी-90 टैंक आदि जैसे कई प्रमुख अनुबंधों पर हस्ताक्षर किए गए। नई रक्षा अधिग्रहण प्रक्रिया का मसौदा तैयार करने वाली समिति के वे अध्यक्ष थे।
श्री चंद्र ने 2013 से 2017 के बीच चार वर्षों से अधिक समय के लिए महाराष्ट्र सरकार में प्रधान सचिव  के रूप में कार्य किया है। इस अवधि में एफडीआई और अन्य निवेश आकर्षित करने में महाराष्ट्र देश में सबसे आगे रहा। नए निवेशों को आकर्षित करने, इलेक्ट्रॉनिक नीति, खुदरा नीति, एकल खिड़की नीति जैसी कई नई नीतियों के निर्माण में श्री चंद्रा ने महत्वपूर्ण भूमिका निभाई थी। श्री चंद्रा के नेतृत्व में दिल्ली-मुंबई औद्योगिक कॉरिडोर  के तहत पहले स्मार्ट औद्योगिक उपनगर के संचालन की शुरुआत महाराष्ट्र के औरंगाबाद में की गयी थी।
श्री चंद्र भारत सरकार के पेट्रोलियम और प्राकृतिक गैस मंत्रालय में सात साल से अधिक समय तक रहे हैं। वे उद्योगों को ईंधन आपूर्ति, लोजिस्टिक्स, परिवहन तथा ईंधन उत्पादों के वितरण व भंडारण आदि के संबंध में नीति निर्माण प्रक्रिया में शामिल रहे हैं। वे प्राकृतिक गैस परिवहन अवसंरचना, शहर में गैस वितरण के लिए कंपनियों की स्थापना, एलएनजी इम्पोर्ट टर्मिनल और उद्योगों को गैस के आवंटन आदि कार्यों से सीधे तौर पर जुड़े रहे हैं। श्री चंद्र महारत्न पीएसयू, गेल  लिमिटेड और पेट्रोनेट एलएनजी लिमिटेड के निदेशक मंडल में भी रह चुके हैं।
प्रधानमंत्री कार्यालय
प्रधानमंत्री और यूएसए के राष्ट्रपति के बीच टेलीफोन पर बातचीत हुई
प्रधानमंत्री श्री नरेन्द्र मोदी ने आज संयुक्त राज्य अमेरिका के राष्ट्रपति महामहिम डोनाल्ड ट्रम्प के साथ टेलीफोन पर बातचीत की।
राष्ट्रपति श्री ट्रम्प ने समूह-7  के अमेरिकी अध्यक्ष पद के बारे में बात की और भारत सहित अन्य महत्वपूर्ण देशों को शामिल करने के लिए मौजूदा सदस्यता से आगे जाकर समूह के दायरे का विस्तार करने की अपनी इच्छा व्यक्त की। इस संदर्भ में, उन्होंने यूएसए में आयोजित होने वाले अगले जी-7 शिखर सम्मेलन में भाग लेने के लिए प्रधानमंत्री श्री मोदी को आमंत्रित किया।
प्रधानमंत्री श्री मोदी ने रचनात्मक और दूरदर्शी दृष्टिकोण के लिए राष्ट्रपति श्री ट्रम्प की सराहना की और कहा कि इस तरह का विस्तारित मंच, कोविड के बाद की दुनिया की उभरती वास्तविकताओं के अनुरूप होगा। प्रधानमंत्री ने कहा कि प्रस्तावित शिखर सम्मेलन की सफलता सुनिश्चित करने के लिए अमेरिका और अन्य देशों के साथ काम करना, भारत के लिए खुशी की बात होगी।
प्रधानमंत्री श्री मोदी ने अमेरिका में चल रही सामाजिक अशांति के बारे में चिंता व्यक्त की और स्थिति के शीघ्र समाधान के लिए अपनी शुभकामनाएं दीं।
दोनों राजनेताओं ने अन्य सामयिक मुद्दों पर भी विचारों का आदान-प्रदान किया, जैसे दोनों देशों में कोविड -19 की स्थिति, भारत-चीन सीमा पर स्थिति और विश्व स्वास्थ्य संगठन में सुधार की आवश्यकता आदि।
राष्ट्रपति श्री ट्रम्प ने इस साल फरवरी में अपनी भारत यात्रा को उत्साह के साथ याद किया। प्रधानमंत्री श्री मोदी ने कहा कि यह यात्रा कई मायनों में यादगार और ऐतिहासिक रही है, और इसने द्विपक्षीय संबंधों को नयी मजबूती दी है।
बातचीत में असाधारण गर्मजोशी और स्पष्टता ने भारत-अमेरिकी संबंधों की विशेष प्रकृति को तथा दोनों राजनेताओं के बीच मित्रता और पारस्परिक सम्मान को दर्शाया।
एसजी/एएम/जेके/एसके
(
वाणिज्य एवं उद्योग मंत्रालय
‘ स्टार्टअप इंडिया नवोन्मेषण सप्ताह ‘ मुंबई में परामर्शदाताओं के मेंटरिंग कौशलों को तेज बनाने के लिए मेंटर मास्टरक्लास लेकर आया
एमएएआरजी  प्लेटफॉर्म ने उद्यमियों और मेंटरों के लिए सहयोग करने तथा नवोन्मेषण करने का रास्ता प्रशस्त किया
वर्तमान में जारी स्टार्टअप इंडिया नवोन्मेषण सप्ताह के एक भाग के रूप में, केंद्रीय वाणिज्य एवं उद्योग मंत्रालय के उद्योग एवं आंतरिक व्यापार संवर्धन विभाग  ने जोन स्टार्टअप्स इंडिया के सहयोग से आज मुंबई के बांबे स्टॉक एक्सचेंज में मार्ग मेंटर मास्टर क्लास का आयोजन किया। इस कार्यशाला का उद्वेश्य मेंटरिंग स्टार्टअप्स के प्रभावी तरीकों पर उद्योग जगत के विख्यात व्यक्तियों के बीच मेंटरों के ज्ञान को बढ़ाना तथा उसे योग्य बनाना था। इस कार्यशाला में भौतिक एवं ऑनलाइन मोड दोनों ही प्रकार से मेंटरों की सहभागिता देखी गई।
तकनीकी सत्रों के लिए वक्ताओं में बीहैव कैपिटल के संस्थापक भूषण गजारिया तथा फंडइनेबल के विक्रांत पोटनिस शामिल थे। श्री भूषण के सत्र में प्रभावी मेंटरिंग के लिए सही संरचना को अपनाने पर ध्यान केंद्रित किया गया। श्री पोटनिस ने भाग लेने वाले मेंटरों से उन विभिन्न तरीकों के बारे में बातचीत की जिनमें मेंटीज को पूंजी उपलब्ध कराई जा सकती है, टेबल पर वित्तपोषण के विभिन्न रास्तों को लाया जा सकता है तथा व्यवसायिक योजनाओं तथा वित्तीय से परे फीडबैक प्रदान किया जा सकता है। मास्टरक्लास में सीआईबीए के सीईओ श्री प्रसाद मेनन की अध्यक्षता में ‘ संस्थापक मेंटरों से क्या अपेक्षा करते हैं‘ शीर्षक की एक पैनल चर्चा भी शामिल थी। चर्चा में मेंटरिंग अपेक्षाओं पर विभिन्न दृष्टिकोण सामने प्रस्तुत किए गए।
मार्ग मेंटर मास्टर क्लास में एक सौ चालीस से अधिक मार्ग मेंटर तथा अपनी उद्यमशीलता की यात्रा में स्टार्टअप्स को परामर्श देने वाले आकांक्षी मेंटर शामिल हुए। वर्तमान और संभावित मेंटरों को प्रशिक्षित करने के उद्वेश्य से आयोजित , मास्टरक्लास मार्ग पोर्टल के संबंध में भी जागरुकता पैदा करने में सक्षम रहा। यह वृहद परितंत्र के साथ मेंटर कनेक्ट की सुविधा प्रदान करने तथा मार्ग के मेंटरों को जोड़ने में सफल रहा।
राष्ट्रीय मेंटरशिप प्रोग्राम, एमएएआरजी  विविध सेक्टरों, कार्यां, चरणों, भौगोलिक क्षेत्रों तथा डोमेनों में स्टार्टअप्स के लिए मेंटरशिप को सुगम बनाने के लिए एक वन स्टॉप प्लेटफॉर्म है। मार्ग पोर्टल के बारे में और अधिक जानकारी प्राप्त करने के लिए यहां जाएं।
प्रधानमंत्री ने स्टार्टअप इंडिया के संस्थापना दिन, 16 जनवरी की राष्ट्रीय स्टार्टअप दिवस के रूप में घोषणा की है। केंद्रीय वाणिज्य एवं उद्योग मंत्रालय का उद्योग एवं आंतरिक व्यापार संवर्धन विभाग  भारतीय स्टार्टअप इको सिस्टम का समारोह मनाने के लिए 10 जनवरी 2023 से 16 जनवरी 2023 तक स्टार्टअप इंडिया नवोन्मेषण सप्ताह का आयोजन कर रहा है। इस संदर्भ में, स्टार्टअप इंडिया द्वारा विभिन्न स्टार्टअप संबंधित कार्यशालाओं, क्षमता निर्माण सत्रों और कार्यक्रमों का आयोजन किया जा रहा है जिसमें से प्रत्येक सत्र भारत में उद्यमशीलता परितंत्र से संबंधित एक विशिष्ट थीम को समर्पित है।
स्टार्टअप इंडिया पहल की घोषणा प्रधानमंत्री द्वारा 16 जनवरी 2016 को की गई थी। केंद्रीय वाणिज्य एवं उद्योग मंत्रालय के तहत उद्योग एवं आंतरिक व्यापार संवर्धन विभाग  की इस प्रमुख पहल का उद्वेश्य देश में नवोन्मेषण और स्टार्टअप्स के लिए एक मजबूत इकोसिस्टम का निर्माण करना है जो दीर्धकालीन विकास को प्रेरित करेगा और व्यापक स्तर पर रोजगार के अवसरों का सृजन करेगा।
कृषि एवं किसान कल्याण मंत्रालय
ख़रीफ़ फसल का बुआई रकबा 733 लाख हेक्टेयर क्षेत्र से अधिक हो गया है
कृषि एवं किसान कल्याण विभाग ने 21 जुलाई 2023 तक खरीफ फसलों के रकबे में हुई प्रगति जारी की है -
क्षेत्रफल: लाख हेक्टेयर में
|
|
क्र.सं.
|
|
फसल
|
|
बुआई किया गया क्षेत्र
|
|
वर्तमान वर्ष 2023
|
|
पिछला वर्ष 2022
|
|
1
|
|
धान
|
|
180.20
|
|
175.47
|
|
2
|
|
दाल
|
|
85.85
|
|
95.22
|
|
ए
|
|
अरहर
|
|
27.20
|
|
33.33
|
|
बी
|
|
उड़द
|
|
22.91
|
|
25.36
|
|
सी
|
|
मूंग
|
|
26.12
|
|
26.67
|
|
डी
|
|
कुल्थी
|
|
0.18
|
|
0.15
|
|
ई
|
|
अन्य दालें
|
|
9.44
|
|
9.72
|
|
3
|
|
श्री अन्न एवं मोटे अनाज
|
|
134.91
|
|
128.75
|
|
ए
|
|
ज्वार
|
|
10.07
|
|
9.72
|
|
बी
|
|
बाजरा
|
|
57.99
|
|
52.11
|
|
सी
|
|
रागी
|
|
1.69
|
|
1.67
|
|
डी
|
|
स्मॉल मिलिट्स
|
|
2.17
|
|
2.36
|
|
ई
|
|
मक्का
|
|
63.00
|
|
62.89
|
|
4
|
|
तिलहन
|
|
160.41
|
|
155.29
|
|
ए
|
|
मूंगफली
|
|
34.94
|
|
34.56
|
|
बी
|
|
सोयाबीन
|
|
114.48
|
|
111.31
|
|
सी
|
|
सूरजमुखी
|
|
0.47
|
|
1.46
|
|
डी
|
|
तिल
|
|
8.73
|
|
7.20
|
|
ई
|
|
नाइजर
|
|
0.07
|
|
0.13
|
|
एफ
|
|
अरंडी
|
|
1.66
|
|
0.53
|
|
जी
|
|
अन्य तिलहन
|
|
0.07
|
|
0.10
|
|
5
|
|
गन्ना
|
|
56.00
|
|
53.34
|
|
6
|
|
जूट एवं मेस्टा
|
|
6.36
|
|
6.92
|
|
7
|
|
कपास
|
|
109.69
|
|
109.99
|
|
कुल
|
|
733.42
|
|
724.99
प्रधानमंत्री कार्यालय
बाली में आयोजित जी-20 शिखर सम्मेलन के दौरान प्रधानमंत्री की फ्रांस के राष्ट्रपति के साथ बैठक
बाली में आयोजित जी-20 शिखर सम्मेलन के दौरान प्रधानमंत्री श्री नरेन्द्र मोदी ने आज फ्रांस गणराज्य के राष्ट्रपति महामहिम श्री इमैनुएल मैक्रॉन से दोपहर के भोजन के अवसर पर मुलाकात की।
दोनों राजनेताओं ने रक्षा, असैन्य परमाणु, व्यापार और निवेश जैसे विभिन्न क्षेत्रों में चल रहे सहयोग की समीक्षा की। दोनों राजनेताओं ने आर्थिक संबंधों के नए क्षेत्रों में सहयोग को प्रगाढ़ करने का भी स्वागत किया।
पारस्परिक हित के क्षेत्रीय और वैश्विक मुद्दों पर भी चर्चा हुई।
पत्तन, पोत परिवहन और जलमार्ग मंत्रालय
केन्द्रीय पत्तन, पोत परिवहन और जलमार्ग मंत्री श्री सर्बानन्द सोनोवाल ने मंत्रालय की वर्तमान में जारी परियोजनाओं की समीक्षा की
केन्द्रीय पत्तन, पोत परिवहन और जलमार्ग मंत्री श्री सर्बानन्द सोनोवाल ने आज मंत्रालय की वर्तमान में जारी सभी चालू परियोजनाओं की स्थिति की समीक्षा की। पत्तन, पोत परिवहन और जलमार्ग मंत्रालय के सचिव डॉ. संजीव रंजन ने मंत्री महोदय को मंत्रालय की विभिन्न परियोजनाओं की स्थिति से अवगत कराया। मंत्री ने अपने कक्ष में मंत्रालय के सभी वरिष्ठ अधिकारियों से भी बातचीत की।
श्री सर्बानंद ने कहा कि उन्हें जो जिम्मेदारी दी गई है उसे पूरा करने के लिए वह हर संभव प्रयास करेंगे। उन्होंने आगे कहा कि वह अपने पूर्ववर्ती मंत्रियों के सभी अच्छे कार्यों को आगे बढ़ाएंगे और यह सुनिश्चित करने के लिए अपनी नई टीम के साथ गंभीर प्रयास करेंगे कि सभी निर्धारित लक्ष्य बिना किसी देरी के हासिल किए जाएं।
पत्तन, पोत परिवहन और जलमार्ग मंत्रालय के सचिव डॉ. संजीव रंजन, अपर सचिव, श्री संजय बंदोपाध्याय, संयुक्त सचिव  श्री विक्रम सिंह, संयुक्त सचिव  श्री लुकास एल कामसुआन, ने परिवहन भवन, नई दिल्ली स्थित पत्तन, पोत परिवहन और जलमार्ग मंत्रालय में पहुंचने पर केन्द्रीय मंत्री का स्वागत कियाI
विद्युत मंत्रालय
मध्य प्रदेश वैश्विक निवेशक शिखर सम्मेलन 2023 की पृष्ठभूमि में ग्रामीण विद्युतीकरण निगम लिमिटेड- आरईसी ने तीन रणनीतिक समझौता ज्ञापनों पर हस्ताक्षर किये
1. मध्य प्रदेश वैश्विक निवेशक शिखर सम्मेलन 2023 में राष्ट्रीय और अंतर्राष्ट्रीय दोनों स्तरों पर दिलचस्पी दिखाई गई है
2. आरईसी ने 15,086 करोड़ रुपये की वित्तीय सहायता प्रदान करने के लिए मध्य प्रदेश पावर मैनेजमेंट कंपनी लिमिटेड  के साथ पहले समझौता ज्ञापन पर हस्ताक्षर किये
3. रीवा अल्ट्रा मेगा सोलर लिमिटेड  के साथ दूसरा समझौता हुआ, जिसमें आरईसी नवीकरणीय ऊर्जा परियोजनाओं के लिए वित्तीय सहायता के रूप में 1,000 करोड़ रुपये की राशि उपलब्ध कराएगा
4. आरईसी ने विश्व बैंक के साथ साझेदारी में चुनिंदा राज्य स्वामित्व वाली बिजली वितरण कंपनियों के लिए एक वित्तपोषण योजना तैयार की है
5. शिखर सम्मेलन में 314 से अधिक कंपनियों ने अपनी भागीदारी दिखाई है
आरईसी लिमिटेड ने रणनीतिक समझौता ज्ञापनों पर हस्ताक्षर किए
आरईसी लिमिटेड ने मध्य प्रदेश वैश्विक निवेशक शिखर सम्मेलन 2023 की पृष्ठभूमि में रणनीतिक समझौता ज्ञापनों पर हस्ताक्षर किए।
मध्य प्रदेश पावर मैनेजमेंट कंपनी लिमिटेड  के साथ पहले समझौता ज्ञापन पर हस्ताक्षर किये गए। इसका उद्देश्य आगामी सारणी और अमरकंटक ताप विद्युत परियोजनाओं, प्रणालीगत सुधार कार्यों, प्रौद्योगिकी उन्नयन, नवीनीकरण तथा आधुनिकीकरण आदि के लिए 15,086 करोड़ रुपये की वित्तीय सहायता का उपयोग करना है।
दूसरा समझौता रीवा अल्ट्रा मेगा सोलर लिमिटेड  के साथ किया गया, जिसके लिए आरईसी अक्षय ऊर्जा पार्कों/परियोजनाओं के विकास और/या बिजली वितरण सहित संबंधित बुनियादी ढांचे को कवर करने वाली नवीकरणीय ऊर्जा परियोजनाओं हेतु वित्तीय सहायता के रूप में 1,000 करोड़ रुपये की राशि उपलब्ध कराना निर्धारित किया गया है। रीवा अल्ट्रा मेगा सोलर लिमिटेड को मध्य प्रदेश राज्य में बड़े पैमाने पर सौर पार्क विकसित करने के लिए नवीन एवं नवीकरणीय ऊर्जा मंत्रालय  द्वारा सोलर पावर पार्क डेवलपर  के रूप में नामित किया गया है। यह परियोजना मध्य प्रदेश के नवीकरणीय ऊर्जा लक्ष्यों को प्राप्त करने के लिए एक महत्वपूर्ण प्रगति होगी। राज्य का लक्ष्य वित्तीय वर्ष 2024 तक नवीकरणीय स्रोतों के माध्यम से अपनी आवश्यकता वाली बिजली का 20%, वित्त वर्ष 2027 तक 30% और वित्त वर्ष 2030 तक 50% उत्पादन तक ले जाना है। अक्षय ऊर्जा के क्षेत्र में अग्रणी वित्तीय सेवा प्रदाता बनने के लिए आरईसी का दृष्टिकोण स्पष्ट है।
शिखर सम्मेलन में राष्ट्रीय व अंतर्राष्ट्रीय दोनों स्तरों पर दिलचस्पी दिखाई गई है और इसमें 314 से अधिक कंपनियों की भागीदारी देखी गई है।
इसके अतिरिक्त, विश्व बैंक के साथ साझेदारी में आरईसी ने चुनिंदा राज्य स्वामित्व वाली बिजली वितरण कंपनियों के लिए एक वित्तपोषण योजना तैयार की है। इस आरईसी-विश्व बैंक कार्यक्रम के एक भाग के रूप में, उपलब्ध वित्तीय सहायता की कुल मात्रा 1 अरब अमरीकी डॉलर होगी। इस पहल के तहत आरईसी ने वितरण सुधारों को और मजबूत करने के लिए एमपी डिस्कॉम को 5,000 करोड़ रुपये की राशि देने की प्रतिबद्धता व्यक्त की है।
संघ लोक सेवा आयोग
फरवरी, 2022 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा फरवरी, 2022 के दौरान निम्नलिखित भर्ती परिणाम को अंतिम रूप दिया गया है। अनुशंसित उम्मीदवारों को डाक द्वारा व्यक्तिगत रूप से सूचित किया गया है।
पूरी सूची देखने के लिए यहां क्लिक करें
सूचना और प्रसारण मंत्रालय
केंद्रीय मंत्री श्री अनुराग ठाकुर ने सेंट ट्रोपेज़ में महाराजा रणजीत सिंह और राजकुमारी बन्नू पान देई को पुष्पांजलि अर्पित की
केंद्रीय सूचना एवं प्रसारण मंत्री श्री अनुराग सिंह ठाकुर ने आज सेंट ट्रोपेज़ में अलर्ड स्क्वायर का दौरा किया। कान से दूर नाव की यात्रा से सेंट ट्रोपेज़ पहुंचा जा सकता है, जिसका हिमाचल प्रदेश राज्य के साथ संबंध है।
अपनी यात्रा के दौरान, मंत्री ने महाराजा रणजीत सिंह , जीन-फ्रेंकोइस अलर्ड  और उनकी पत्नी चंबा की राजकुमारी बन्नू पान देई की आवक्ष प्रतिमाओं पर पुष्पांजलि अर्पित की। महारानी बन्नू पान देई का जन्म हिमाचल प्रदेश के चंबा में हुआ था।
इस अवसर पर मंत्री महोदय ने कहा कि संत ट्रोपेज़ का भारत से सम्बन्ध चार पीढ़ियों के बाद भी समाप्त नहीं हुआ है। महारानी के परिवार को सेंट ट्रोपेज़ में बहुत सम्मान दिया जाता है और परिवार ने अपनी भारतीय जड़ों को संरक्षित रखा है।
मंत्री महोदय के आगमन पर, सेंट ट्रोपेज़ की मेयर सुश्री सिल्वी सिरी और डिप्टी मेयर श्री अलर्ड फ्रेडरिक के साथ पूर्व डिप्टी मेयर श्री हेनरी प्रिवोस्ट अलर्ड ने उनका स्वागत किया। मंत्री महोदय ने मेयर और डिप्टी मेयर को गोवा में भारत अंतर्राष्ट्रीय फिल्म महोत्सव को देखने के लिए आमंत्रित किया और उन्हें गोवा के समुद्र तटों से हिमाचल के पहाड़ों की यात्रा पर ले जाने का भी वादा किया।
केंद्रीय मंत्री ने सेंट ट्रोपेज़ में मेयर और अन्य महानुभावों को पारंपरिक हिमाचली टोपी और शॉल देकर सम्मानित किया।
राष्ट्रपति सचिवालय
राष्ट्रपति ने पारसी नववर्ष की पूर्व संध्या पर लोगों को शुभकामनाएं दी
राष्ट्रपति श्रीमती द्रौपदी मुर्मु ने पारसी नववर्ष की पूर्व संध्या पर लोगों को शुभकामनाएं दी हैं। राष्ट्रपति ने एक संदेश में कहा है कि :
“पारसी नववर्ष नवरोज के शुभ अवसर पर, मैं सभी देशवासियों, विशेषकर हमारे पारसी भाइयों और बहनों को हार्दिक बधाई और शुभकामनाएं देती हूं।
यह त्यौहार हमें जरूरतमंदों की मदद करने का अवसर देता है। पारसी समुदाय ने अपनी दूरदर्शिता, कड़ी मेहनत और उद्यमिता की भावना से हमारे देश के विकास में महत्वपूर्ण योगदान दिया है।
नवरोज का यह त्योहार सभी के लिए खुशियाँ और समृद्धि लाए।”
राष्ट्रपति का संदेश देखने के लिए कृपया यहां क्लिक करें-
आयुष
मंत्रिमंडल ने चिकित्सा की परम्परागत पद्धतियों और होम्योपैथी के क्षेत्र में भारत तथा बोलिविया के बीच सहयोग के लिए हुए समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने चिकित्सा की परम्परागत पद्धतियों और होम्योपैथी के क्षेत्र में भारत और बोलिविया के बीच सहयोग के लिए हुए समझौता ज्ञापन को पूर्वव्यापी मंजूरी दे दी है। समझौता ज्ञापन पर बोलिविया में मार्च 2019 पर हस्ताक्षर किए गए थे।
प्रभाव :
समझौता ज्ञापन चिकित्सा की परम्परागत पद्धतियों और होम्योपैथी को बढ़ावा देने के लिए दोनों देशों के बीच सहयोग की रूपरेखा तैयार करेगा और यह दोनों देशों के लिए लाभकारी सिद्ध होगा। इससे बोलिविया में चिकित्सा की परम्परागत पद्धतियों और होम्योपैथी को बढ़ावा देने के साथ-साथ उसका प्रचार-प्रसार होगा तथा बोलिविया में आयुष  के महत्व को बढ़ावा मिलेगा। समझौता ज्ञापन चिकित्सकों और वैज्ञानिकों को प्रशिक्षण देने के लिए सहयोगपूर्ण अनुसंधान करने के उद्देश्य से विशेषज्ञों के आदान-प्रदान की सुविधा को बढ़ाएगा, जिससे औषधि विकास और चिकित्सा की परम्परागत पद्धतियों में नये अविष्कार किए जा सकेंगे।
वित्त मंत्रालय
नौवें भारत-चीन वित्तीय संवाद का समापन, संयुक्त वक्तव्य वित्तीय क्षेत्र में सहयोग बढ़ाने पर दोनों देशों के साझा विजन को दर्शाता है
नौवां भारत-चीन वित्तीय संवाद आज नई दिल्ली में आयोजित किया गया। चीन के वित्त मंत्रालय में उप मंत्री सुश्री जोऊ जियाई की अगुवाई में एक उच्चस्तरीय चीनी प्रतिनिधमंडल ने भारत सरकार के वित्त मंत्रालय के आर्थिक मामलों के विभाग में सचिव श्री अतानु चक्रबर्ती के नेतृत्व में भारतीय प्रतिनिधिमंडल के साथ पारस्परिक हित वाले विभिन्न मुद्दों पर संवाद किया।
अप्रैल, 2018 में भारत के प्रधानमंत्री और चीन के राष्ट्रपति के बीच वुहान में आयोजित ऐतिहासिक अनौपचारिक शिखर सम्मेलन के बाद भारत और चीन के बीच द्विपक्षीय संवाद एक नये दौर में प्रवेश कर गया है।
भारत-चीन वित्तीय संवाद दरअसल दोनों देशों के बीच एक ऐसी व्यवस्था है, जिसका उद्देश्य वित्तीय क्षेत्र में सहयोग बढ़ाना है। इस संवाद के दौरान दोनों पक्षों ने व्यापक आर्थिक परिदृश्य एवं नीति, बहुपक्षीय रूपरेखा के अंतर्गत सहयोग, द्विपक्षीय निवेश और वित्तीय सहयोग पर अपने-अपने विचार प्रस्तुत किए। दोनों पक्षों ने द्विपक्षीय व्यापार एवं निवेश में निरंतर वृद्धि सुनिश्चित करने के लिए अनुकूल माहौल बनाने, व्यापार एवं आर्थिक सहयोग में और अधिक संतुलित एवं स्वस्थ वृद्धि को बढ़ावा देने के लिए आपसी प्रयासों में तेजी लाने तथा दोनों देशों के बीच घनिष्ठ विकास साझेदारी को और ज्यादा मजबूत करने की प्रतिबद्धता जताई।
वित्तीय संवाद के समापन पर एक संयुक्त वक्तव्य जारी किया गया, जो वित्तीय क्षेत्र में पारस्परिक सहयोग को और ज्यादा बढ़ाने के लिए दोनों देशों की आपसी समझ और साझा विजन को दर्शाता है।
भारत-चीन वित्तीय संवाद का अगला दौर चीन में आयोजित किया जाएगा।